સરકારી ઑફિસ અને લિફ્ટ એ બંનેનો કદી મેળ ખાય નહીં. એટલે મેં લિફ્ટના બટનને દબાવી રાખીને રાહ જોવાનો મિથ્યા પ્રયાસ રહેવાનો માંડી વાળી સીધું પગથિયેથી ચઢાણ કરવા માંડ્યું. છ-છ મોટા પહાડ જેવા દાદરા ચઢીને સામે જોયું તો રૂમ નં.૩૨ દેખાયો. બે ઘડી તમ્મર આવી ગયા કે આ વોચમેને ક્યાંક ભળતી જગ્યાએ તો નથી ભટકાવી દીધા ને. પણ રૂમ નં.૩૨ની સામેના જ ખૂણામાં રૂમ નંબર ‘છ’ એમ લખેલું દેખાયું અને મને હાશ થઈ. આનું જ નામ સરકારી ઑફિસ !